หุ้นสหรัฐฯปิดลบแรง
ตลาดหุ้นสหรัฐปิดลบอย่างแรง หลังไอเอ็มเอฟปรับลดคาดการณ์ศก. ขณะที่ราคาน้ำมันดิบดีดขึ้น
10 ต.ค. 2555

ตลาดหุ้นสหรัฐปิดลบอย่างแรง หลังไอเอ็มเอฟปรับลดคาดการณ์ศก. ขณะที่ราคาน้ำมันดิบดีดขึ้น
ตลาดหุ้นสหรัฐฯวานนี้(9ต.ค.) ขยับลงอย่างแรง หลังกองทุนการเงินระหว่างประเทศ (ไอเอ็มเอฟ) ลดตัวเลขคาดการณ์อัตราเติบโตเศรษฐกิจโลก ขณะที่นักลงทุนก็หวาดหวั่นต่อรายงานผลประกอบการไตรมาส 3 ของบริษัทต่างๆ       ดัชนีหุ้นดาวโจนส์ ลดลง 109.20 จุด (0.80 เปอร์เซ็นต์) ปิดที่ 13,474.45 จุด แนสแดค ลดลง 47.33 จุด (1.52 เปอร์เซ็นต์) ปิดที่ 3,065.02 จุด เอสแอนด์พี ลดลง 14.35 จุด (0.99 เปอร์เซ็นต์) ปิดที่ 1,441.53 จุด  ขณะที่ราคาน้ำมันดิบดีดขึ้นจากความกังวลทางอุปทานท่ามกลางความตึงเครียดในตะวันออกกลาง  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนพฤศจิกายน เพิ่มขึ้น 3.06 ดอลลาร์ ปิดที่ 92.39 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.68 ดอลลาร์ ปิดที่ 114.50 ดอลลาร์ต่อบาร์เรล